Държавен вестник, бр. 30, 2010 г., стр. 15

БРОЙ  30	
Д Ъ Р Ж А В Е Н  В Е С Т Н И К 	
СТР.  15  
сключен договор за изпълнение на доставки. В 
случаите, в които Глобалният фонд не е решил, 
че Главният получател притежава необходимия 
капацитет за доставка, Главният получател се 
задължава да използва установени на пазара 
регионални или международни посредници за 
доставка или други механизми, приемливи за 
Глобалния фонд, но остава отговорен за съот­
ветствието на всички доставки с условията на 
този член. 
В случаите, когато подполучател извършва 
доставката на здравни продукти, Главният по­
лучател трябва да осигури съответствието на 
доставката на условията по това Споразумение.
Във всички случаи Главният получател се 
насърчава да използва или да препоръча на 
подполучателите да използват компетентни 
регионални и глобални услуги за доставка, 
където обединяването на търсенето понижава 
цените за продукти и подобрява ефикасността 
на доставката. 
(д) Практики на доставките. При доставката 
на Завършени фармацевтични продукти по това 
Споразумение Главният получател трябва да 
съблюдава Междуведомствените оперативни 
принципи на добра фармацевтична доставка. 
В случаите, когато действителните практики се 
различават от Междуведомствените оперативни 
принципи на добра фармацевтична доставка, 
Главният получател демонстрира удовлетвори­
телна за Глобалния фонд по своята форма и 
съдържание сравнима система за конкурентна 
доставка чрез група от предварително опреде­
лени доставчици, прозрачност и отчетност на 
техните практики и прилагането на необходи­
мите механизми за гарантиране на качеството.
В допълнение Главният получател гарантира, 
че доставките на Завършени фармацевтични 
продукти по това Споразумение съответстват на 
принципите, определени в Междуведомственото 
ръководство: Модел на система за осигурява­
не на качеството за агенциите за доставки (с 
промените).
(е) Най-ниска възможна цена. Главният 
получател трябва да използва добри практики 
на доставка при закупуването на здравни про­
дукти, включващи закупуване от предварително 
квалифицирани производители и доставчици 
на конкурентен принцип ( съгласно подточка 
(д) по-горе), за да получи най-ниската цена за 
продуктите, която отговаря на стандартите за 
осигуряване на качество, описани в това Спо­
разумение. При определянето на „най-ниската 
възможна цена“ Главният получател може да 
вземе предвид цената за единица продукт, 
регистрацията на продукта, стойността на дос­
тавката и застраховката, графика и метода на 
доставката. По отношение на трайните продук­
ти най-ниската възможна цена взема предвид 
общите разходи за притежание, включително 
стойността на реагентите и други консумативи, 
както и разходите за годишна поддръжка.
(ж) Стандарти за качество за всички За­
вършени фармацевтични продукти. Средства 
от безвъзмездната помощ могат да бъдат 
използвани само за закупуване на Завършени 
фармацевтични продукти, които са били разре­
шени за употреба от Националния регулаторен 
орган по лекарствата в Държавата домакин, в 
която ще се използват продуктите. 
(з) Допълнителни стандарти за качество на 
антиретровирусните, антималарийните и/или 
противотуберкулозните Завършени фармацев­
тични продукти. В допълнение към подточка 
(ж) по-горе Средствата от БП могат да се 
използват само за закупуване на АРВ, антима­
ларийни и/или противотуберкулозни Завършени 
фармацевтични продукти, които отговарят на 
един от следните стандарти за качество:
(i)	 продуктът е предварително квалифици­
ран от Програмата за предварителна 
квалификация на СЗО или разрешен за 
употреба от Строг регулаторен орган по 
лекарствата; или
(ii)	продуктът е препоръчан за употреба от 
Експертния комитет за оценка, както е 
описано в параграф (i) на подсекция (и) 
по-долу.
	
Такива продукти могат да се закупуват 
само в съответствие с процеса на подбор, 
описан в подсекция (и) по-долу.
(и) Процедура за избор на доставчик на 
антиретровирусни, антималарийни и/или про­
тивотуберкулозни Завършени фармацевтични 
продукти.
(i)	 В случай че съществуват два или повече 
Завършени фармацевтични продукти със 
същата формула на продукта, които са или 
предварително квалифицирани от Про­
грамата за предварителна квалификация 
на СЗО, или разрешени за употреба от 
Строг регулаторен орган по лекарствата, 
Главният получател може да използва 
Средствата от БП за доставка на Завършен 
фармацевтичен продукт, който отговаря 
на някой от тези стандарти.
(ii)	В случай че Главният получател преце­
ни, че съществува само един Завършен 
фармацевтичен продукт, който е предва­
рително квалифициран от Програмата за 
предварителна квалификация на СЗО или 
разрешен за употреба от Строг регулато­
рен орган по лекарствата, или че такъв 
продукт липсва, и Главният получател 
желае със Средствата от БП да достави 
алтернативен Завършен фармацевтичен 
продукт, Главният получател трябва да 
поиска потвърждение от Глобалния фонд 
за правилността на своята преценка и че 
алтернативният Завършен фармацевтичен 
продукт към този момент се препоръчва за 
употреба от Експертния комитет за оценка. 
В случай че Глобалният фонд предостави 
това потвърждение, Главният получател 
може да сключи договор с доставчика на 
алтернативния Завършен фармацевтичен